《夜凉饮罢月中作》
宋代·林希逸

早秋凉夜那无酒，明月清风不用钱。重露正随松叶下，飞星忽过柳梢前。

骑鲸昔有李十二，控鹤今无员半千。头白如绵空醉舞，歌长意远有谁怜。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。